༉འབྲུག་གི་བཙག་འཐུ་ལྷན་ཚོགས་ཀྱིས་མི་མང་ཡོངས་དང་དམིགས་བསལ་དུ་དབང་འདུས་ཕོ་བྲང་རྫོང་ཁག་སྦྱེ་ནག་རྒེད་འོག་གི་ཚོགས་རྒྱན་སྐྱུར་མི་ཚུ་ལུ་དྲན་གསོ་ཞུ་དགོཔ་བྱུང་མི་འདི་ཡང་རྒེད་འོག་དེ་ནང་ལས་དམངས་མི་གི་འདེམས་ངོ་སྦེ་འཐོན་མི་ཚེ་འདས་པདྨ་དབྱངས་འཛོམས་ལུ་རྐྱེན་ངན་དེ་བཟུམ་བྱུང་ཡོད་མི་ལུ་བཟོད་མ་ཚུགས་པའི་མྱ་ངན་གྱི་གཞི་ཅིག་ལུ་གྱུར་ཡོདཔ་ལས་ད་ལྟོ་འགྲེམ་ཐོག་རྒྱན་ཤོག་མ་གཏང་པར་ཡོད་མི་སྦྱེ་ནག་རྒེད་འོག་གི་འགྲེམ་ཐོག་ཚོགས་རྒྱན་སྐྱུར་མི་ཚུ་གིས་རྒེད་འོག་དེ་ཁའི་དམངས་མི་གི་གོ་གནས་ལུ་དོ་འགྲན་འབད་མི་འདེམས་ངོ་གཞན་མི་གཉིས་ཀྱི་དོན་ལས་འགྲེམ་ཐོག་ཚོགས་རྒྱན་བཙུགས་ཏེ་གཏང་གནང་ཟེར་བའི་དྲན་གསོ་ཞུཝ་ཨིན།གལ་སྲིད་ཚེ་འདས་ཀྱི་འདེམས་ངོ་ལུ་རྒྱབ་སྐྱོར་གྱི་འགྲེམ་ཐོག་ཚོགས་རྒྱན་བཏང་ཚར་ཏེ་ཡོད་མི་ཚུ་ནུས་མེད་སྦེ་རྩིས་ནི་ཨིན་པའི་དྲན་གསོ་འབདཝ་ཨིན།འབྲུག་གི་བཙག་འཐུ་ལྷན་འཛིན་སྤྱི་ཁྱབ།